Silvicultura
Silvicultura (silva + cultura) est ratio serendi, auctus, compositionis, salutis, et qualitatis silvarum continendarum ad diversas necessitates et inopias explendas. Studium silvarum silvologia appellatur. Silvicultura etiam explorare conatur ut tractationes silvularum ad servandam et emendandam earum fertilitatem adhibeantur. Silvicultura plerumque est scientia et ars messium silvaticarum colendarum et curandarum secundum rationes silvicarum, quae sunt studia vitarum et proprietatum generalium arborum silvaticarum et arboretorum, ex relatione ad locos certos adhibita. Nihil interest quomodo administratio silvarum ut scientia constituatur, robur negotii silvarum administrandarum est silvicultura, quia actionem rectam in silva amplectitur, atque in ea omnia proposita oeconomica resque technologicae ad ultimum in medium vergunt. Medulla silviculturae est regeneratio.